# ØVELSER 3. FELLESSAMLING - DAG 2

# **Øvelse 1: Samtalekortene speed date**

Prosessleder viser PP med de ulike kortene markert med tall fra 1-6 slik:

1. Hjernen er bruksavhengig

2. Den tredelte hjernen

3. Traumepåminnere

4. Trygghet for meg

5. Når følelsene tar over

6. Toleransevinduet

Hent fram det samtalekortet (se nr. over) som du på forhånd har fått beskjed du skal bruke på øvelsen.

* Bruk 5 minutter på å lese gjennom når prosessleder gir beskjed, som forberedelse til å presentere kortet ditt for en annen deltaker.
* Når du har blitt delt inn med en annen deltaker starter den ene å presentere sitt kort for den andre. Prosessleder melder når det har gått 2 min. og den andre deltakeren presenterer sitt kort.
* Dere hentes tilbake i plenum for å få ny makker og formidle sitt kort til den nye i 2 min og så bytte. Dette vil gjenta seg flere ganger.

Det er mulig i denne øvelsen å ta ulike roller; barn, ungdom, mor, far, lærer osv. som en skal øve seg på å forklare samtalekortet til.

Det kan være du havner i rom med en som har samme kort som deg, det går fint, da presenterer begge det samme kortet. Noe av poenget med øvelsen er å repetere.

# **Øvelse 2: Hjelpetiltak**

Refleksjonsspørsmål:

* *Tenk på en gang du var sammen med et barn som hadde det vanskelig, der du klarte å være til hjelp. Kan du forsøke å beskrive hva du gjorde (eks. kroppsspråk, ansiktsuttrykk, tilrettelegging i omgivelsene, reguleringsstøtte, samhørighet, bruk av sansene)?*
* *Hva slags hjelpetiltak har vi i vår tjeneste som har fokus på «bottom-up» erfaringer, det vil si ikke-språklige tiltak. For eksempel sansning, relasjon, trygghet, samhørighet versus top-down «språklige» tiltak, eks. samtale, innsikt, refleksjon, meningsdannelse med mer?*

# **Øvelse 3:** Barn og unges anbefalinger i forbindelse med hjelpetiltak

Dere får se en film fra Forandringsfabrikken med deres anbefalinger til tjenestene.

Prosessleder vil anbefale drøfting av 1-2 av disse spørsmålene:

1. *Hva tenker dere om denne anbefalingen? Hvordan kan den bidra til å svare på nye lovkrav?*
2. *Har noen et konkret eksempel på hvordan den kan brukes?*
3. *Er dette noe dere praktiserer, evt. når? (hvilke saker/situasjoner osv.)*
4. *Ser dere utfordringer ved å gjennomføre anbefalingen i praksis? (ulike saker/situasjoner, kompetanse, holdninger, rutiner, veiledning osv.)*
5. *Hvordan balansere barnets rett til hjelp opp mot andre viktige hensyn/foreldres rett til å takke nei?*

Oppsummerte råd

**Generelt: Barnet inviteres til å si fra hva familien trenger og om hjelpen virker.**

**Samarbeid om planlegging**

* Barnevernet vurderer alltid å snakke med barnet alene, i planlegging.
* Barnet gis mulighet til å ha med seg en person det er trygg på, i møtet med barnevernet.
* Barnevernet avtaler med barnet om når og hvordan informasjonen skal gis videre til omsorgspersoner og andre fagfolk.
* Barnevernet er ærlige om hvilken hjelp barnevernet mener trengs og barnet får si sin mening om dette.
* Barnevernet inviterer barnet til å delta i planlegging og gjennomføring av tiltaket.
* Barnevernet dokumenterer barnets ønsker og hvordan disse vektlegges i beslutningene.

**Evaluer hjelpen sammen med barnet**

* Barnevernet snakker med barnet underveis om hvordan det opplever hjelpen og om hjelpen er nyttig. Barnevernet vurderer sammen med barnet om hjelpen skal fortsette.
* Tilbakemeldinger fra barnet dokumenteres underveis, som del av evalueringen.
* Når hjelpen avsluttes får barnet informasjon om årsaken til dette og gis mulighet til å klage.
* Barnet inviteres til å si sin mening om at hjelp avsluttes og barnets mening dokumenteres.

# **Øvelse 4:**Systematisk evaluering av tiltak

Refleksjonsspørsmål:

* *Tenk på en hjelpetiltakssak der du/dere fulgte tiltakene godt opp. Hva gjorde du/dere?*

## Øvelse 5: Bruk av verktøyet «Evaluering av hjelpetiltak og tiltaksplan»

* Ta frem en av tiltaksplanene dere har med fra egen tjeneste. Plasser delmål og tiltak i skjemaet.
* Rollespill evalueringsmøte i mindre grupper (5 -10 min)
* Roller: barnevernsarbeider, bruker (foreldre eller barn). Øvrige: observatører.
* Barnevernsarbeider introduserer verktøyet (hensikt, innhold) for forelderen/den unge/barnet. Evaluerer ett – to av delmålene
* Del erfaringene fra gruppearbeidet: Hvordan erfarte barnevernsarbeideren dette? Brukeren? Hvilke refleksjoner gjorde observatøren seg? Er det behov for å endre delmålene? (5 min)
* Skift roller og gjennomfør rollespillet igjen.

**NB!** Sørg for at alle har hatt rollen som enten barnevernsarbeider eller bruker.

Øvelse 6: Mine målsettinger (valgfri)

Hver deltaker sitter for seg selv og noterer ned noen tanker rundt spørsmålene under (5 min).

Prosessleder deler dere inn i grupper på 2-3 personer, hvor dere deler de refleksjonene i gruppen

(5 min).

* *Har jeg nådd mine personlige målsettinger? På hvilken måte?*
* *Hvis ikke målene er nådd, hva er grunnen til det?*
* *Har jeg tilegnet meg kompetanse som jeg ikke tenkte på den gang?*
* *Hvilke ønsker har jeg for videre utvikling av meg selv som barnevernsarbeider?*